#  4.pielikums

Koncepcijai par zemes dzīļu izmantošanas tiesiskā regulējuma pilnveidošanu potenciālo investīciju piesaistei

**Koncepcijas īstenošanai nepieciešamie normatīvi akti**

**I Grozījums Civillikumā**

Izdarīt Civillikumā šādu grozījumu:

1042. pantā:

izslēgt vārdus „un visi izrakteņi, kas tajos atrodas”;

papildināt ar otro teikumu šādā redakcijā:

„Zemes dzīlēs atrodošos derīgo izrakteņu īpašumtiesības nosaka ar atsevišķu likumu.”

**II Normatīvo aktu grozījumi B, C un D varianta ieviešanai**

Zemes īpašniekam ar likumu nosakāmie aprobežojumi:

zemes īpašnieks nedrīkst aizliegt valsts finansētus, pasūtītus vai atbalstītus (caur licences izsniegšanas procedūru) pētījumus;

ģeoloģiskās izpētes darbu veikšanai sabiedrības un valsts interesēs nav nepieciešams līgums ar zemes īpašnieku, izņemot gadījumus, kad ierīko urbumus;

Atlīdzības par ģeoloģisko darbu gaitā nodarītajiem zaudējumiem zemes virsmai (piemēram, kaitējums sējumiem vai mežaudzei) noteikšanas un izmaksāšanas kārtība, ja zemes dzīļu izmantotājs un zemes īpašnieks nevar vienoties.

Atlīdzības par zemes dzīļu izmantošanas tiesību aprobežojumu noteikšanas un izmaksāšanas kārtība, ja zemes dzīļu izmantotājs un zemes īpašnieks nevar vienoties.

Valsts izvirzītās prasības (atlases kritēriji) komersantiem - licenču pretendentiem attiecībā uz pieredzi, finanšu un tehniskajiem resursiem ieceru īstenošanai, reputāciju.

Komersantam izvirzītās prasības, izsniedzot attiecīgo licenci, attiecībā uz veicamo darbu apjomu vai meklēšanas un izpētes procesam izlietotā finansējuma daudzumu noteiktā laika posmā.

**III Jauna zemes dzīļu (minerālresursu) likuma saturs**

Terminu skaidrojums

Vispārīgi nosacījumi ģeoloģiskajiem darbiem (cilvēka veselības un drošības jautājumi, vides aizsardzības jautājumi, teritorijas plānošana)

Nosacījumi derīgo izrakteņu meklēšanas darbiem (kur tos drīkst un kur tos nedrīkst veikt, kas tiesīgs tos veikt)

Prasības licenču pretendentiem (pieredze, pietiekami finanšu un tehniskie resursi ieceru īstenošanai, reputācija)

Nosacījumi derīgo izrakteņu ieguves darbiem, atkarībā no ieguves veida

Nosacījumi zemes dzīļu derīgo īpašību izmantošanai, atkarībā no izmantošanas veida

Prasības derīgo izrakteņu ieguves darbu pabeigšanai

Licences pretendentu un licenciātu tiesības un pienākumi

Licenču pieprasīšanas un izsniegšanas nosacījumi

Licences darbības pārtraukšana, licences anulēšana

Licenciātu uz zemes īpašnieku attiecības

Kārtībā, kādā ģeoloģiskās izpētes pabeigšanas izpētes nodod valstij ģeoloģisko informāciju un informē zemes īpašnieku par izpētes rezultātiem.

Kompensācijas, nomas maksas apjoms un saņemšanas nosacījumi, zemes atsavināšana

Sabiedrības, vietējās pašvaldības un zemes īpašnieku informēšana katrā no darbu stadijām

Pārejas periods (10 gadi no jaunā likuma spēkā stāšanās)

Pamatojoties uz jauno likumu, būs nepieciešams izstrādāt kārtību, kā zemes dzīļu izmantotājs vienojas ar zemes īpašnieku par tā zemes dzīļu izmantošanu (urbuma vai šahtas ierīkošanu), kā nosakāma zemes nomas maksa ģeoloģiskās izpētes laikā (ja nomas maksa netiek noteikta ar normatīvo aktu), kā rīkoties gadījumos, ja uz zemesgabala, kas noteikti nepieciešams zemes dzīļu izmantošanai, ir apbūve vai jau notiek derīgo izrakteņu ieguve.

Ministru prezidente L.Straujuma

Vides aizsardzības un reģionālās

attīstības ministrs K.Gerhards

**Iesniedzējs:**

Vides aizsardzības un reģionālās

attīstības ministrs K.Gerhards

**Vīza:** valsts sekretāra p.i. E.Turka

22.07.2015. 16:50

422

D.Ozola, 67026518

Dace.Ozola@varam.gov.lv